gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3734, del 19-04-2000 (2000/2675)

Informació pública del projecte d'urbanització del polígon 7, enclavament 5 el Torrejón.
----------------------------------------------------------------------------------------

### Dades del document

Número de DOGV
:   3734

Data del DOGV
:   19-04-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/2675


Organisme emissor
:   Ajuntament de Torrevieja

Tipus de document
:   Anunci

Informació pública del projecte d'urbanització del polígon 7, enclavament 5 el Torrejón. [2000/X2675]
  
El senyor Pedro Ángel Hernández Mateo, alcalde-president de l'Ajuntament de Torrevieja, fa saber:
  
Que, amb data 16 de novembre de 1999, aquesta Alcaldia ha resolt el següent:
  
Primer
  
Aprovar el projecte d'urbanització del polígon 7, enclavament 5 el Torrejón, tramitat a instància de la mercantil Espinosa y Javaloyes, SL, representada pel senyor José Antonio Andreu Javaloyes i pel senyor Manuel Espinosa Mazón, amb les determinacions complementàries següents:
  
1ª. Boques de reg i hidrants: s'hi ha d'instal·lar un hidrant.
  
2ª. Connexió de servei a la xarxa de clavegueram: han de figurar d'acord amb allò especificat en l'Ordenança i Regulació d'Obres i Serveis.
  
3ª. Tipus de farola i lluminària: es recomana que s'instal·len els mateixos tipus i models que utilitza l'ajuntament.
  
4ª. Residus sòlids urbans: han d'instal·lar-ne dos de 1.100 litres, per a residus orgànics i a més a més un punt net.
  
5ª. Ordenació del trànsit: a l'hora d'executar-lo hauran de posar-se en contacte amb la Direcció de la Policia Local.
  
Segon
  
Fins que no es complisquen les determinacions complementàries incloses en el punt primer, no es podrà rebre l'obra per part de l'Ajuntament.
  
Tercer
  
En l'execució de les obres de la xarxa d'aigua potable, clavegueram, enllumenat públic i subministrament d'energia elèctrica, haurà de posar-se en coneixement de l'Àrea de Serveis l'acabament de cada tram abans de tapar les rases. En el termini de quinze dies, el tècnic municipal n'haurà de procedir a la inspecció. Acabat el termini o efectuada la inspecció, l'urbanitzador podrà tapar les rases.
  
Quart
  
Notifiqueu-ho a les persones interessades.
  
Cinqué
  
Publiqueu-ho en el Diari Oficial de la Generalitat Valenciana.
  
Sisé
  
Aprovar la liquidació de taxes per llicències urbanístiques i altres serveis urbanístics, per import de 8.250 PTA i número 368/1999.
  
Seté
  
Facultar l'alcalde-president, o qui legalment el substituesca, tan àmpliament i suficientment com en dret siga necessari i s'escaiga, per al compliment i l'efectivitat d'aquests acords.
Diari Oficial de la Generalitat Valenciana


Sumari del DOGV 3890, del 01-12-2000 (2000/9495)

Informació pública de l'alternativa tècnica de programa d'actuació integrada per a l'àmbit de la unitat d'execució de les parcel·les cadastrals 8134605BD4083S, 813607BD4083S, 8232203BD4083S i 8232204BD4083S, delimitada junt a l'avinguda de Gandia (camí Vell de Gandia), del sòl urbà de Dénia.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3890

Data del DOGV
:   01-12-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/9495


Organisme emissor
:   Construcciones Just, SA

Tipus de document
:   Anunci

Informació pública de l'alternativa tècnica de programa d'actuació integrada per a l'àmbit de la unitat d'execució de les parcel·les cadastrals 8134605BD4083S, 813607BD4083S, 8232203BD4083S i 8232204BD4083S, delimitada junt a l'avinguda de Gandia (camí Vell de Gandia), del sòl urbà de Dénia. [2000/F9495]
  
Construcciones Just, SA, ha protocol·litzat a la notaria del senyor Secundino-José García-Cueco Mascarós, situada a Dénia (Alacant), avinguda del Marqués de Campo, número 27, entresòl, una alternativa tècnica de programa d'actuació integrada per a l'àmbit de la unitat d'execució de les parcel·les cadastrals 8134605BD4083S, 813607BD4083S, 8232203BD4083S i 8232204BD4083S, delimitada junt a l'avinguda de Gandia (camí Vell de Gandia), del sòl urbà de Dénia, que s'integra, a més de la corresponent memòria, també amb el pla de reforma interior, homologació i projecte d'urbanització. També ha protocol·litzat, a l'efecte de la seua tramitació simultània, el projecte de reparcel·lació redactat per al seu àmbit. Ha depositat, d'altra banda, un exemplar de la documentació del programa i del projecte de reparcel·lació a les dependències administratives de l'Ajuntament de Dénia, situades a la plaça de la Constitució, número 10, d'aquesta ciutat, d'acord amb el que s'estableix en l'article 48 de la Llei 6/1994, de la Generalitat Valenciana.
  
Durant el termini de 20 dies hàbils següents a la publicació del present anunci en el Diari Oficial de la Generalitat Valenciana, els interessats poden comparéixer a la notaria esmentada i sol·licitar una còpia o l'exhibició de les actes de protocol·lització, o bé consultar a les dependències municipals la documentació depositada, i formular, davant el mateix ajuntament, amb relació al seu contingut, les al·legacions que consideren convenients o, si és el cas, altres alternatives tècniques en competència. Durant el termini addicional d'altres cinc dies hàbils, comptats a partir de l'acabament del termini anterior, es podran formular, a més, proposicions juridicoeconòmiques sobre qualsevol de les alternatives tècniques presentades.
Diari Oficial de la Generalitat Valenciana


Sumari del DOGV 3749, del 15-05-2000 (2000/3302)

Notificació de la proposta de la Resolució 219/1999, dictada en expedient sancionador.
--------------------------------------------------------------------------------------

### Dades del document

Número de DOGV
:   3749

Data del DOGV
:   15-05-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/3302


Organisme emissor
:   Conselleria de Justícia i Administracions Públiques

Tipus de document
:   Anunci

Notificació de la proposta de la Resolució 219/1999, dictada en expedient sancionador. [2000/M3302]
  
De conformitat amb allò que ha acordat aquesta secretaria general, i a l'empara d'allò que s'ha disposat en els articles 59.4 i 58.1 de la Llei 30/1992, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999 de 13 de gener, mitjançant el present edicte, es notifica a la senyora Ascención García Moreno la proposta de la Resolució 219/1999, dictada en l'expedient sancionador que s'ha tramitat al Servei d'Espectacles i Establiments Públics.
  
De conformitat amb allò que s'ha disposat en la Llei 2/1991, de 18 de febrer, de la Generalitat Valenciana (DOGV núm. 1.492, de 26.02.1991), en relació amb el Reial Decret 1.398/1993, de 4 d'agost, pel qual s'aprova el reglament del procediment per a l'exercici de la potestat sancionadora; per proposta de resolució de l'expedient número 219/1999, de data 22 de març de 2000, formulada per l'instructor de l'expedient, senyor Manuel Saiz Blanco, per la qual es proposa sancionar la senyora Ascención García Moreno, amb últim domicili conegut a efectes de notificació a la carretera N-340 km 704 de Crevillente, titular de l'establiment Restaurant El Manjar, siti en el mateix domicili, amb sanció de 125.000 pessetes, per presumpta infracció tipificada en l'article 22.a) de la Llei 2/1991, atés que el dia 15 de novembre de 1999, a les 17.45 hores, l'establiment mencionat es trobava obert al públic sense llibre de reclamacions.
  
El que es posa en coneixement de l'interessat, als efectes oportuns i dispostas en l'article 58.1 de la Llei 30/1992, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener de 1999. Així mateix, es comunica que en virtut de l'article 31.b) de la Llei 2/1991 disposa d'un termini de 15 dies comptats a partir de l'endemà la present notificació, perquè aporte quantes al·legacions, documents o informació estime convenient, i es considerarà el present edicte com a proposta de resolució als efectes disposats en els articles 18 i 19 del Reial Decret 1.398/1993.
Diari Oficial de la Generalitat Valenciana


Sumari del DOGV 3672, del 24-01-2000 (2000/280)

Informació pública de la modificació número 7 del Pla General de Catarroja.
---------------------------------------------------------------------------

### Dades del document

Número de DOGV
:   3672

Data del DOGV
:   24-01-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/280


Organisme emissor
:   Ajuntament de Catarroja

Tipus de document
:   Anunci

Informació pública de la modificació número 7 del Pla General de Catarroja. [2000/A280]
  
El Ple de l'Ajuntament, en la sessió de data 22 de desembre de 1999, va acordar sotmetre a informació pública, durant el termini d'un mes, la modificació número 7 del Pla General de Catarroja.
  
Cosa que es publica a l'efecte i de conformitat amb el que disposen els articles 28 i 55 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 3746, del 10-05-2000 (2000/3451)

Informació pública de la modificació número 10 (ajust alineació al carrer Hort del Baró y art. 123 i 124 del sòl no urbanitzable de protecció ecològica i paisatgística i art. 127 de sòl no urbanitzable de protecció forestal) del Pla General d'Ordenació Urbana de Morella.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3746

Data del DOGV
:   10-05-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/3451


Organisme emissor
:   Ajuntament de Morella

Tipus de document
:   Anunci

Informació pública de la modificació número 10 (ajust alineació al carrer Hort del Baró y art. 123 i 124 del sòl no urbanitzable de protecció ecològica i paisatgística i art. 127 de sòl no urbanitzable de protecció forestal) del Pla General d'Ordenació Urbana de Morella. [2000/A3451]
  
En la sessió plenària que va tindre lloc el dia 16 de març de 2000 a l'Ajuntament de Morella es va acordar exposar al públic durant el termini d'un mes la modificació número 10 (ajust alineació al carrer Hort del Baró i art. 123 i 124 del sòl no urbanitzable de protecció ecològica i paisatgística i art. 127 de sòl no urbanitzable de protecció forestal) del Pla General d'Ordenació Urbana d'aquesta ciutat.
Diari Oficial de la Generalitat Valenciana


Sumari del DOGV 3771, del 14-06-2000 (2000/4226)

RESOLUCIÓ de 12 de maig de 2000, de la Universitat Miguel Hernández d'Elx, per la qual nomena el senyor José Luis Micol Molina catedràtic d'universitat de l'àrea de coneixement de Genètica, adscrita al Departament de Ciències Experimentals i Tecnologia, en virtut de concurs oposició.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3771

Data del DOGV
:   14-06-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/4226


Organisme emissor
:   Universitat Miguel Hernández d'Elx

Tipus de document
:   Resolució

RESOLUCIÓ de 12 de maig de 2000, de la Universitat Miguel Hernández d'Elx, per la qual nomena el senyor José Luis Micol Molina catedràtic d'universitat de l'àrea de coneixement de Genètica, adscrita al Departament de Ciències Experimentals i Tecnologia, en virtut de concurs oposició. [2000/F4226]
  
D'acord amb la proposta elevada per la comissió nomenada per a jutjar el concurs per a la provisió d'una plaça de catedràtic d'universitat convocada per la Resolució de 30 de juny de 1999 (Boletín Oficial del Estado de 29 de juliol de 1999), i atés que l'interessat ha presentat la documentació a què fa referència el punt nové de la convocatòria, aquest Rectorat, en ús de les atribucions conferides per l'article 42 de la Llei Orgànica 11/1983, de Reforma Universitària, de 25 d'agost (Boletín Oficial del Estado d'1 de setembre), i les restants disposicions concordants, ha resolt:
  
Nomenar el senyor José Luis Micol Molina, amb document nacional d'identitat número 91428250, catedràtic d'universitat de la Universitat Miguel Hernández d'Elx, de l'Àrea de Genètica, adscrita al Departament de Ciències Experimentals i Tecnologia, en virtut de concurs oposició.
Diari Oficial de la Generalitat Valenciana


Sumari del DOGV 3702, del 06-03-2000 (2000/1656)

RESOLUCIÓ de 16 de febrer de 2000, de la Direcció General de Producció Agrària de la Conselleria d'Agricultura, Pesca i Alimentació, sobre delegació en els caps dels serveis territorials per a la resolució de les sol·licituds d'actualització i regularització de vinyes en la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3702

Data del DOGV
:   06-03-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/1656


Data del document
:   16-02-2000

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * Conselleria Agricultura, Pesca i Alimentació
    * delegació de poders
    * competència administrativa
    * vinya
    * administració regional
    * viticultura

RESOLUCIÓ de 16 de febrer de 2000, de la Direcció General de Producció Agrària de la Conselleria d'Agricultura, Pesca i Alimentació, sobre delegació en els caps dels serveis territorials per a la resolució de les sol·licituds d'actualització i regularització de vinyes en la Comunitat Valenciana. [2000/M1656]
  
L'actualització i regularització de vinyes en la Comunitat Valenciana està prevista en l'Ordre de 5 de febrer de 1996, de la Conselleria d'Agricultura i Medi Ambient.
  
En l'article 6 s'estableix que els viticultors podran sol·licitar l'actualització i modificació de les seues fitxes del Registre Vitícola i que les direccions territorials realitzaran els controls i comprovacions necessaris i previs a l'autorització de la modificació del registre.
  
Vist el gran nombre de controls que cal realitzar i els treballs administratius que això comporta, a fi d'agilitar i aconseguir l'eficàcia necessària en l'execució d'aquests, sobre la base de la disposició final primera de la mencionada Ordre de 5 de febrer de 1996, resolc:
  
Delegar en els caps dels serveis territorials de la Conselleria d'Agricultura, Pesca i Alimentació, la resolució de les sol·licituds d'actualització i regularització de les fitxes del Registre Vitícola.
Diari Oficial de la Generalitat Valenciana


Sumari del DOGV 3714, del 22-03-2000 (2000/2095)

Informació pública del projecte de modificació puntual número 1 del Pla Parcial Bonalba i de l'ampliació del Pla Parcial Bonalba Golf.
--------------------------------------------------------------------------------------------------------------------------------------

### Dades del document

Número de DOGV
:   3714

Data del DOGV
:   22-03-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/2095


Organisme emissor
:   Ajuntament de Mutxamel

Tipus de document
:   Anunci

Informació pública del projecte de modificació puntual número 1 del Pla Parcial Bonalba i de l'ampliació del Pla Parcial Bonalba Golf. [2000/F2095]
  
La Comissió de Govern, en la sessió del dia 7 de febrer de 2000, va acordar sotmetre a informació pública per termini de 20 dies hàbils el projecte de modificació puntual número 1 del Pla Parcial Bonalba i de l'ampliació del Pla Parcial Bonalba Golf, presentat per les mercantils Urbanizadora Bonalba, SL, i Bonalba 2000.
  
Cosa que es fa pública perquè se'n prenga coneixement general. Es fa saber que durant el termini abans esmentat l'expedient es trobarà depositat al Negociat d'Urbanisme d'aquest ajuntament perquè es consulte, i s'hi podran formular les al·legacions i observacions que s'estimen pertinents.
Diari Oficial de la Generalitat Valenciana


Sumari del DOGV 3856, del 13-10-2000 (2000/8161)

Concurs per procediment obert per a l'execució de les obres i instal·lacions d'un edifici de 24 habitatges protegits al c/ de Maldonado núm. 5 i c/ de Vinatea núm. 1 (barri dels Velluters) de València.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3856

Data del DOGV
:   13-10-2000

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2000/8161


Data del document
:   04-10-2000

Organisme emissor
:   Societat Anònima Municipal Actuacions Urbanes de València (Aumsa)

Tipus de document
:   Concurs

Descriptors 

:   * València
    * contracte d'obres

Concurs per procediment obert per a l'execució de les obres i instal·lacions d'un edifici de 24 habitatges protegits al c/ de Maldonado núm. 5 i c/ de Vinatea núm. 1 (barri dels Velluters) de València. [2000/X8161]
  
Objecte: execució de les obres i instal·lacions d'un edifici de 24 habitatges protegits, locals i aparcaments al carrer de Maldonado núm. 5 - carrer de Vinatea núm. 1, barri dels Velluters de la ciutat de València.
  
Documentació: la informació i la documentació referents al projecte les podran obtindre les persones interessades a les oficines d'AUMSA, situades al carrer de l'Antiga Senda d'en Senent núm. 8 (davant el Palau de la Música). Telèfon: 24 168 27 12.
  
Ofertes: les ofertes podran ser presentades a les dites oficines fins a les 12 hores del dia 13 de novembre de 2000. L'obertura de les proposicions econòmiques tindrà lloc a les esmentades oficines el dia 16 de novembre de 2000, a les 12 hores.
Diari Oficial de la Generalitat Valenciana


Sumari del DOGV 3824, del 29-08-2000 (2000/6949)

Informació pública de la modificació puntual del Pla General de la Pobla de Vallbona.
-------------------------------------------------------------------------------------

### Dades del document

Número de DOGV
:   3824

Data del DOGV
:   29-08-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/6949


Organisme emissor
:   Ajuntament de la Pobla de Vallbona

Tipus de document
:   Anunci

Informació pública de la modificació puntual del Pla General de la Pobla de Vallbona. [2000/F6949]
  
El Ple de l'ajuntament, en la sessió extraordinària del dia 4 d'agost de 2000, ha adoptat l'acord sobre informació pública de la modificació puntual del Pla General de la Pobla de Vallbona, a fi de modificar l'article 8.56 de les normes urbanístiques, referent als paràmetres de l'edificació per a la zona industrial ordenada per edificació aïllada en parcel·la (clau 2.1), cosa que es fa pública pel termini d'un mes, a fi que els interessats que hi haguera hi puguen presentar al·legacions, de conformitat amb el que s'estableix en els articles 38.2.A) i 55 de la Llei 6/1994, de 15 de novembre, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 3779, del 26-06-2000 (2000/4882)

Informació pública de la pèrdua de l'original de la carta de pagament número 4686M00039.
----------------------------------------------------------------------------------------

### Dades del document

Número de DOGV
:   3779

Data del DOGV
:   26-06-2000

Secció del DOGV
:   V. ALTRES ANUNCIS - D) ALTRES QÜESTIONS I INCIDÈNCIES DE LA CONTRACTACIÓ ADMINISTRATIVA

Número del document
:   2000/4882


Organisme emissor
:   Conselleria d'Economia, Hisenda i Ocupació

Tipus de document
:   Anunci

Informació pública de la pèrdua de l'original de la carta de pagament número 4686M00039. [2000/A4882]
  
A causa de la pèrdua de l'original de la carta de pagament de la fiança número 3497Q21961, per l'import d'1.010.000 pessetes, a nom de Valero y Pérez, SA, a favor de la Universitat de València.
  
En compliment del que estableix l'apartat tercer de l'Ordre de 14 de febrer de 1986, modificada per l'Ordre de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances, resolc:
  
Fer pública la pèrdua de la carta de pagament original indicada i prevenir la persona en poder de la qual es trobe que la presente en la Tresoreria dels serveis territorials de la Conselleria d'Economia, Hisenda i Ocupació a València. La fiança es tornarà al seu titular si, una vegada transcorreguts dos mesos des de la publicació de la pèrdua en el Diari Oficial de la Generalitat Valenciana, no s'hi produeix cap reclamació.
Diari Oficial de la Generalitat Valenciana


Sumari del DOGV 3891, del 04-12-2000 (2000/9766)

RESOLUCIÓ de 27 de novembre de 2000, de la Universitat d'Alacant, per la qual s'esmena una errada en la de 2 de novembre de 2000, per la qual es fa pública la composició d'una comissió jutjadora d'un concurs docent.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3891

Data del DOGV
:   04-12-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/9766


Organisme emissor
:   Universitat d'Alacant

Tipus de document
:   Resolució

RESOLUCIÓ de 27 de novembre de 2000, de la Universitat d'Alacant, per la qual s'esmena una errada en la de 2 de novembre de 2000, per la qual es fa pública la composició d'una comissió jutjadora d'un concurs docent. [2000/X9766]
  
Després d'haver constatat un error en el text de la Resolució esmentada, enviat per a la seua publicació en el Diari Oficial de la Generalitat Valenciana número 3.876, del 13 de novembre de 2000, transcrivim, a continuació, la rectificació oportuna:
  
En la pàgina núm. 21.084, primera columna, annex I, Comissió número 825, comissió titular, on diu: ?Secretari: Javier Álvarez García, catedràtic d'universitat, Universitat d'Alacant?; ha de dir: ?Secretari: Javier Álvarez García, catedràtic d'universitat, Universitat de Cantàbria?.